CELEX: 62008CN0005
Language: da
Date: 2008-01-04 00:00:00
Title: Sag C-5/08: Anmodning om præjudiciel afgørelse indgivet af Højesteret (Danmark) den 4. januar 2008 — Infopaq International A/S mod Danske Dagblades Forening

8.3.2008   
            
            
               DA
            
            
               Den Europæiske Unions Tidende
            
            
               C 64/28
            
         Anmodning om præjudiciel afgørelse indgivet af Højesteret (Danmark) den 4. januar 2008 — Infopaq International A/S mod Danske Dagblades Forening
   (Sag C-5/08)
   (2008/C 64/41)
   Processprog: dansk
   Den forelæggende ret
   Højesteret
   Parter
   
      Sagsøger: Infopaq International A/S
   
      Sagsøgte: Danske Dagblades Forening
   Præjudicielle spørgsmål
   
               (i)
            
            
               Kan lagring og efterfølgende udprintning af et tekstuddrag fra en artikel i et dagblad bestående af et søgeord samt de 5 foranstående og 5 efterfølgende ord anses som reproduktionshandlinger, der er beskyttet, jf. infosoc-direktivets (1) artikel 2?
            
         
               (ii)
            
            
               Er det af betydning for, om midlertidige reproduktionshandlinger kan anses for »flygtige«, jf. infosoc-direktivets artikel 5, stk. I, i hvilken sammenhæng de sker?
            
         
               (iii)
            
            
               Kan en midlertidig reproduktionshandling anses for »flygtig«, når reproduktionen bearbejdes, f.eks. ved dannelse af en tekstfil på grundlag af en billedfil eller ved søgning af tekststreng e på grundlag af en tekstfil?
            
         
               (iv)
            
            
               Kan en midlertidig reproduktionshandling anses for »flygtig«, når en del af reproduktionen bestående af et eller flere tekstuddrag på 11 ord lagres?
            
         
               (v)
            
            
               Kan en midlertidig reproduktionshandling anses for »flygtig«, når en del af reproduktionen bestående af et eller flere tekstuddrag på 11 ord udprintes?
            
         
               (vi)
            
            
               Er det af betydning for, om midlertidige reproduktionshandlinger udgør en »integrerende og væsentlig del af en teknisk proces«, jf. infosoc-direktivets artikel 5, stk. 1, på hvilket stadie af den tekniske proces de finder sted?
            
         
               (vii)
            
            
               Kan midlertidige reproduktionshandlinger udgøre en »integrerende og væsentlig del af en teknisk proces«, når de består i manuel indscanning af hele avisartikler, hvorved avisartiklerne transformeres fra et trykt medie til et digitalt medie?
            
         
               (viii)
            
            
               Kan midlertidige reproduktionshandlinger udgøre en »integrerende og væsentlig del af en teknisk proces«, når de består i udprintning af en del af reproduktionen omfattende et eller flere tekstuddrag på 11 ord?
            
         
               (ix)
            
            
               Omfatter »lovlig brug«, jf. infosoc-direktivets artikel 5, stk. 1, enhver form for brug, der ikke kræver rettighedshaverens samtykke?
            
         
               (x)
            
            
               Omfatter »lovlig brug«, jf. infosoc-direktivets artikel 5, stk. 1, en erhvervsvirksomheds indscanning af hele avisartikler, efterfølgende bearbejdning af reproduktionen samt lagring og eventuel udprintning af en del af reproduktionen bestående af et eller flere tekstuddrag på 11 ord til brug for virksomhedens resumeskrivning, selvom rettighedshaveren ikke har givet samtykke til disse handlinger?
            
         
               (xi)
            
            
               Ud fra hvilke kriterier skal det bedømmes, om midlertidige reproduktionshandlinger har »selvstændig økonomisk værdi«,jf. infosoc-direktivets artikel 5, stk. 1, såfremt de øvrige betingelser i bestemmelsen er opfyldt?
            
         
               (xii)
            
            
               Kan brugerens rationaliseringsgevinster ved midlertidige reproduktionshandlinger indgå i bedømmelsen af, om handlingerne har »selvstændig økonomisk værdi«, jf. infosoc-direktivets artikel 5, stk. l?
            
         
               (xiii)
            
            
               Kan en erhvervsvirksomheds indscanning af hele avisartikler, efterfølgende bearbejdning af reproduktionen samt lagring og eventuel udprintning af en del af reproduktionen bestående af et eller flere tekstuddrag på 11 ord uden rettighedshaverens samtykke betragtes som »visse specielle tilfælde, der ikke strider mod den normale udnyttelse« af avisartikleme og »ikke indebærer urimelig skade for rettighedshaverens legitime interesser«, jf. artikel 5, stk. 5?
            
         
      (1)  Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet (EFT L 167, s. 10).